<classify> Akizungumza katika hafla ya jioni kwa ajili ya wachezaji wa zamani wa Barcelona iliyoandaliwa na Ubalozi wa Hispania kwa kushirikiana na Castle Lager mwishoni mwa wiki nyumbani kwake Masaki, Dar es Salaam, Balozi Cuesta alisema kwamba ushirikiano wa Castle Lager na Barcelona umefungua milango ya fursa mbalimbali kwa Tanzania na klabu hiyo kongwe ikiwemo ziara ya wachezaji wa zamani wa klabu hiyo ambao walikuja nchini kucheza mechi ya kirafiki na wachezaji wa zamani wa Tanzania.Kwa upande wake balozi wa Uholanzi nchini, Jaap Frederiks ambaye naye alihudhuria hafla hiyo kwa sababu ya wachezaji wa Kiholanzi wanaochezea Barcelona, alisema kwamba amefurahi juu ya ziara hiyo na anawapongeza Castle Lager kwa kufanya jambo kubwa.Barcelona ni timu yenye wapenzi duniani kote. Watanzania kupata fursa ya kuwaona wachezaji wa timu hii kubwa ni jambo zuri na la kihistoria, alisema.Kiungo mshambuliaji wa zamani wa Barcelona, Johan Cruyff pamoja na gwiji wa Barcelona wa zamani Luis Garcia ni kati ya waliohudhuria hafla hiyo pia.Castle Lager, inayotengenezwa na Kampuni ya Bia Tanzania TBL iliingia mkataba wa kuidhamini Barcelona mwaka 2013 na Agosti 16 mwaka huo ukafanyika uzinduzi wa udhamini huo kwa Tanzania.Udhamini huu, umeifanya Castle Lager kuwa bia rasmi ya FC Barcelona barani Afrika hususani hapa Tanzania na nchi nyingine 10 barani Afrika, ambapo Castle Lager ni kinywaji rasmi pia kwenye shughuli zote za FC Barcelona.  <topic>: michezo 